**INFO OM KILLERUP RIDEKLUBS FREMTID**

På vegne af Hans Erik og Killerup Rideklub vil vi gerne give en samlet information om hvad 2024 bringer for Killerup Rideklub.

Til sommer fylder Hans Erik 80 år og de mange gode år på Killerup kan efterhånden mærkes i kroppen. Derfor er Hans Erik og Killerup Rideklub begyndt at afvikle gården, ponyer og øvrigt udstyr, således at Hans Erik kan nyde en god pension.

Skulle man være interesseret i at give en elev pony et godt hjem. Mangle et eller flere spring eller andet udstyr må man meget gerne kontakte Anna Rossen Linnet på Facebook eller skrive en mail til klubben på kontakt@killeruprideklub.dk.

Ift. klubben er det på generalforsamling besluttet at klubben opløses pr. 1/5. Indtil da vil aktiviteter i klubben fortsætte.
Derudover er det besluttet at kontingentet for medlemmer i klubben er selvvalgt i intervallet 200-500 kr.
Skulle man, selvom man ikke er medlem af klubben, have lyst og mulighed for at give et sidste bidrag til klubben modtages dette med stort taknemlig på mobilepay (89569). Klubben har nemlig fortsat en stor gæld til Hans Erik, og gør selvfølgelig alt for at indfri denne og sende ham godt på pension.